
Kære brev kasse jeg er en pige på 10 år og vil gerne have en kæreste jeg er også vild med en og han er rigtig sød og han har også lige slået op med sin kæreste og jeg er meget sammen med ham og jeg føler også at han har lidt føler for mig kan i hjælpe 

Hilsen den forelskede pige

  


  
 
Forelsket
=========



Hej med dig,

Det kan være en dejlig oplevelse at være forelsket, og jeg kan godt forstå, at du gerne vil være sammen med den person, som du har disse følelser for. 

Hvis du er forelsket i den dreng, og du tænker, at han også har følelser for dig, så kan du måske prøve at spørge ham direkte for at være sikker. Du kan enten spørge, om han egentlig har følelser for dig eller fortælle ham, at du har følelser for ham. Eller du kan spørge direkte om han har lyst til at være kærester med dig.   
Selvom det ikke er sikkert, hvad han ender med at svare, så kan du i hvertfald få mere information om, hvordan han føler. Hvis han siger, at han kun ser dig som en ven, så er det måske bare ikke meningen, at det skal være jer to. Men hvis han siger, at han også godt kan lide dig, så kan I jo snakke, om I begge har lyst til at være kærester. 

Hvis du ikke har lyst til at spørge ham direkte, så kan du også bare prøve at vente og se tiden an. Når du nu siger, at I tilbringer tid sammen, så kan du måske bruge den tid på at lære ham rigtig godt at kende og måske vente og se, om han siger noget. 

I sidste ende er det op til dig, hvad du har lyst til at gøre. Du skal nemlig kun gøre noget du er tilpas med.   
  
Jeg håber, mit svar kan være til en smule hjælp. Ellers er du velkommen til at skrive ind igen! :)

Med venlig hilsen,

Marissa

 